b'\n_START_ARTICLE_\nNikolaj Polukhin\n_START_SECTION_\nIdrettskarriere\n_START_PARAGRAPH_\nPolukhin deltok i sitt f\xc3\xb8rste VM ved VM 2009 i Vuokatti. Der vant Russland 1x4 + 2x5 km stafett, \xc3\xa5pen klasse. Individuelt fikk han s\xc3\xb8lv p\xc3\xa5 10 og 20 km langrenn, og bronse p\xc3\xa5 langrennsspeinten. Han fikk ogs\xc3\xa5 bronse p\xc3\xa5 3,6 km jaktstart i skiskyting. P\xc3\xa5 12,5 km skiskyting kom han p\xc3\xa5 5.-plass._NEWLINE_\xc3\x85ret etter deltok han ved Paralympiske vinterleker 2010 i Vancouver, hans f\xc3\xb8rste paralympiske leker. Der vant Russland igjen stafetten, som var 1x4 + 2x5 km \xc3\xa5pen klasse. I langrenn fikk han s\xc3\xb8lv p\xc3\xa5 20 km og langrennssprinten, samt bronse p\xc3\xa5 10 km. I skiskyting fikk han ogs\xc3\xa5 to s\xc3\xb8lvmedaljer; p\xc3\xa5 12,5 km og 3 km jaktstart. Ved VM i skiskyting og langrenn for funksjonshemmede 2011 vant han gull p\xc3\xa5 b\xc3\xa5de 7,5 og 12,5 km skiskyting, og p\xc3\xa5 langrennsstafetten. I tillegg fikk han s\xc3\xb8lv p\xc3\xa5 10 km, 20 km og sprinten i langrenn, og 3 km jaktstart i skiskyting. _NEWLINE_Han deltok igjen ved  VM i skiskyting og langrenn for funksjonshemmede 2013, der han vant 10 km langrenn, og deltok p\xc3\xa5 det russiske laget som vant 4 x 2,5 km langrenn. Han fikk ogs\xc3\xa5 individuelt s\xc3\xb8lv p\xc3\xa5 20 km. P\xc3\xa5 langrennssprinten kom han p\xc3\xa5 5.-plass. I skiskyting vant han b\xc3\xa5de 7,5 km, 12,5 km og 15 km. _NEWLINE_Ved Paralympiske vinterleker 2014 i Sotsji i Russland vant han 15 km skiskting, og han kom p\xc3\xa5 2.-plass p\xc3\xa5 12,5 km og 7,5 km. I langrenn fikk han kun \xc3\xa9n medalje; Russland vant 4 x 2,5 km stafett, \xc3\xa5pen klasse. Han kom for \xc3\xb8vrig p\xc3\xa5 4.-plass p\xc3\xa5 10 km og 9.-plass p\xc3\xa5 langrennssprinten.'